MINISTERSTVO ZDRAVOTNÍCTVA
SLOVENSKEJ REPUBLIKY
__________________________________
Číslo:  

Materiál na rokovanie 
Legislatívnej rady vlády 
Slovenskej republiky 

N á v r h

vyhlášky Ministerstva zdravotníctva Slovenskej republiky, ktoru sa ustanovujú podrobnosti o požiadavkách na telovýchovné zariadenia a náležitosti ich prevádzkového poriadku 										 	      

Podnet:

§ 15 ods. 3 zákona č. ……/2005 Z.z. o verejnom zdravotníctve a o zmene a doplnení niektorých zákonov 		Obsah materiálu:

1.	Návrh vyhlášky

Predkladá:

Rudolf Zajac
minister zdravotníctva
Slovenskej republiky

Bratislava 30. júna 2005 

Vyhláška
Ministerstva zdravotníctva Slovenskej republiky
č ......./.....,
ktorou sa ustanovujú podrobnosti o požiadavkách na telovýchovné zariadenia a náležitosti ich prevádzkového poriadku

Ministerstvo zdravotníctva Slovenskej republiky podľa § 15 ods. 3 zákona č. ............Z.z. o verejnom zdravotníctve  a o zmene a doplnení niektorých zákonov ustanovuje:

§ 1
Predmet úpravy

Touto vyhláškou sa ustanovujú 
a)	hygienické požiadavky na osvetlenie, tepelno-vlhkostnú mikroklímu, vykurovanie a vetranie, na plochu, priestorové usporiadanie a funkčné členenie, vybavenie a prevádzku telovýchovných zariadení,
b)	náležitosti prevádzkového poriadku zariadenia, 
c)	podmienky vedúce k budovaniu nových alebo rozvoju existujúcich telovýchovných zariadení,
d)	podmienky čistenia, udržiavania pieskovísk, hracích, športových a rekreačných plôch,
e)	najvyššie prípustné množstva mikrobiálneho a parazitárneho znečistenia pieskovísk. 

§ 2

(1)	Umelé osvetlenie otvorených telovýchovných zariadení sa rieši tak, aby jeho intenzita vyhovovala požiadavkám pre konkrétne športové odvetvie a zároveň neoslňovalo športujúcich ani divákov.
(2)	Výsledková tabuľa otvorených telovýchovných zariadení sa umiestňuje na juhozápadnej strane.
(3)	Telovýchovné zariadenia v krytých objektoch majú umelé osvetlenie riešené tak, aby jeho intenzita vyhovovala požiadavkám pre najnáročnejšie športové odvetvie, ktoré sa v ňom má vykonávať a zároveň neoslňovala športovcov ani divákov.
(4)	Denné osvetlenie telovýchovných zariadení sa zabezpečuje oknami po bočných stranách budovy (zároveň možnosť priečneho vetrania), pričom je vhodné, aby pozdĺžna os budovy bola orientovaná v smere východ - západ. Pre zábranu oslnenia sú k dispozícii zariadenie pre reguláciu denného osvetlenia (clony, žalúzie, závesy, nátery).
(5)	Spôsob a frekvencia čistenia osvetľovacích telies a okien sa uvádza v prevádzkovom poriadku. Osvetľovacie telesá a okná sú  chránené pred rozbitím športovým náčiním, vetracie krídla okien sú ovládateľné z podlahy. 

§ 3

(1)	Požiadavky na teplotu, výmenu vzduchu a spôsob vetrania priestorov telovýchovných    zariadení sú uvedené v prílohe č. 2.
(2)	Pokiaľ  je v zariadení hľadisko, systém vykurovania a vetrania musí zabezpečiť, aby v priestore pre divákov teplota neprekročila 25°C.

§ 4

(1)	Podlaha  športoviska je pružná, teplá, ľahko čistiteľná a nekĺzavá.
(2)	Steny sú hladké, bez výstupkov a do výšky min. 200 cm sú opatrené vhodnou povrchovou úpravou, alebo obkladom.
(3)	Konštrukcie a úprava vnútorných povrchov sa rieši tak, aby sa zabezpečila v telocvičnej sále a hľadisku maximálna doba dozvuku 1,5 s.
(4)	Povrchy nie sú lesklé, ich farebné riešenie sa volí tak, aby nezhoršovali svetelné podmienky a zároveň vytvárali súvislé kontrastné pozadie. 
(5)	Vstupy a komunikácie pre divákov sú oddelené od komunikácií pre športovcov.

§ 5

(1)	Každé zariadenie má párny  počet šatní. Na každého športovca má pripadať         minimálne 0,7 m2 podlahovej plochy šatne, minimálna veľkosť šatne je 18 m2.
(2)	V priamej náväznosti na šatne sú situované umyvárne, s počtom 1 sprchovacia ružica na 4 športovcov a 1 umývadlo a 1 vanička na umývanie nôh na 10 športovcov.
(3)	Záchody pre športovcov sú k dispozícii v blízkosti šatní v počte 2 záchodové misy a 2 pisoáre na jednu šatňu. Vstup do záchodov je cez predsienku s umývadlom.
(4)	Pri stanovení kapacity záchodov pre divákov vychádzame z počtu miest v hľadisku a z predpokladu, že dve tretiny divákov sú muži. Na 100 mužov a 50 žien sa požaduje 1 záchodová misa, na 50 mužov 1 pisoár. Vstup do záchodov je cez predsieň s umývadlami, 1 umývadlo na 2 misy.
(5)	Steny v umyvárňach a záchodoch sú obložené keramickým obkladom, podlahy dlaždicami spádovanými do guličiek, v umyvárňach je výtokový kohút pre nasadenie hadice.
(6)	Šatne pre trénerov a rozhodcov sú priamo osvetlené a vetrateľné, s vlastnou sprchou a záchodom.
(7)	V zariadení je primeraný počet ekonomatov s výlevkou.   

§ 6
Náležitosti prevádzkového poriadku zariadenia

(1)	Prevádzkový poriadok zariadenia obsahuje:

a)	identifikačné údaje prevádzkovateľa zariadenia
b)	druh a spôsob poskytovania služieb, zakázané úkony pri poskytovaní služieb ?
c)	podmienky prevádzky a zásady ochrany zdravia zákazníkov a zamestnancov zariadenia
d)	spôsob a frekvenciu upratovania zariadenia
e)	postup pri mechanickej očiste, prípadne dezinfekcii povrchových plôch miestností a zariaďovacích predmetov

(2)	Prevádzkový poriadok zariadenia je sprístupnený na vhodnom a viditeľnom mieste.

§ 7
Čistenie a udržiavanie pieskovísk, hracích, športových a rekreačných plôch 
určených pre deti a mládež

(1) Pieskovisko 
a)	sa najmenej jedenkrát za dva týždne prekopáva, prehrabáva a polieva,
b)	výmena piesku v pieskoviskách vykonáva jedenkrát za sezónu, 
c)	hracie, športové a rekreačné plochy počas sezóny sa pravidelne čistia a polievajú pitnou1) vodou alebo vodou, ktorá zodpovedá požiadavkám na kvalitu vody určenej na  kúpanie.2)

(2) Na účely tejto vyhlášky sa sezónou rozumie obdobie od 15. apríla do 30. septembra kalendárneho roka.

§ 8

Najvyššie prípustné množstvo mikrobiálneho a parazitárneho znečistenia
piesku v pieskoviskách určených pre deti

Najvyššie prípustné množstvo vybraných indikátorov mikrobiálneho a parazitárneho znečistenia piesku v pieskoviskách určených pre deti je upravené v prílohe 1.

§9
Účinnosť

Táto vyhláška nadobúda účinnosť 1. januára 2006.

Príloha  1

Najvyššie prípustné množstvo vybraných indikátorov mikrobiálneho a parazitárneho znečistenia piesku v pieskoviskách určených pre deti
Indikátor	Najvyššie prípustné množstvo KTJ v 1 g sušiny vzorky	Vysvetlivky	
termotolerantné koliformné baktérie	750	1	
	150	2	
fekálne streptokoky	750	1	
	150	2	
Salmonella sp.	negatívny nález	3	
Geohelminty ( vajíčka, larvy)	negatívny nález	4	
Vysvetlivky:
1.	Platí pre techniky očkovania rozterom na povrch pri očkovanom množstve 0,2 ml prvého desiatkového riedenia.
2.	Platí pre techniky očkovania zalievaním vzorky do kultivačnej pôdy pri očkovanom množstve 1,0 ml prvého desiatkového riedenia.
3.	Piesok detských pieskovísk nesmie obsahovať žiadne baktérie rodu Salmonella sp. v 50 g odobratej vzorky.
4.	Vajíčka geohelmintov patogénnych pre ľudí v 15 g vzorky. 

Príloha  2

Predpísané hodnoty mikroklímy 

Druh miestnosti	T (Co) v zimnom období	Doporučená intenzita výmeny vzduchu za 1 hod.	Spôsob vetrania	
Telocvičňa	15	3	Prirodzené - priečne Doporučená VZT – podtlak 	
Šatne 	20	3	Prirodzené 
Doporučená VZT – podtlak	
Umyvárne 	23	6	Prirodzené
Doporučená VZT – podtlak